stanford-oval/wikipedia huggingface dataset:
Hannu Hovi

Hannu Hovi (oik. Hannu Paavali Hovilainen, 4. syyskuuta 1935 Laukaa - 26. huhtikuuta 1982 Laukaa) oli suomalainen iskelmälaulaja.
Hovi aloitti Teemu Malisen yhtyeen solistina 18-vuotiaana. Hän lauloi myös jyväskyläläisessä kvintetissä, jossa oli mukana myös ralliautoilija Pauli Toivonen. Hovin levytysura alkoi vuonna 1955 Westerlundin His Master’s Voice -levymerkille. Tunnetuimpia Westerlundin 23 levytetystä kappaleesta olivat ”Sireenien aikaan”, ”Keväinen Venetsia”, ”Lumous” ja ”Mustalaistango”. Vuonna 1958 hän levytti Maynie Sirénin kanssa kolme duettoa: ”Laivani lähdössä on”, ”Syysunelmia” ja ”Villiruusu”. 1960-luvun alussa hän voitti Keski-Suomessa Kivistön työväentalolla Olavi Virran järjestämän tangokilpailun. Samoihin aikoihin hän toimi Pentti Vaittisen yhtyeen laulusolistina ja basistina.
1960-luvun puolivälin jälkeen keikkailu loppui Hovin alkoholiongelmien vuoksi. Hän oli musikaalisesti lahjakas, mutta kuitenkin pohjimmiltaan arka: esiintyminen ja jopa levyttäminen pelottivat häntä. 1960-luvulla Hovi avioitui ja sai viisi lasta. Vuonna 1980 Hovi esiintyi viimeisen kerran julkisuudessa Yleisradiossa Markku Saarisen ohjelmassa Muistatko Hannu Hovin?. Hovi kuoli sairauskohtaukseen kotiseudullaan 46-vuotiaana.
Diskografia

Kuolemattomat Levytykset (2007)
Aiheesta muualla

Hannu Hovin esitystuotanto Suomen äänitearkistossa (1901–1999)
Hansi Niese

Hansi Niese
Johanna "Hansi" Niese (10. marraskuuta 1875 Wien – 4. huhtikuuta 1934 Wien) oli itävaltalainen laulaja ja näyttelijä.
Niese esiintyi Wienissä jo 10-vuotiaana Franzin roolissa Adolf L’Arrongen näytelmässä Hasemanns Töchter. Hän teki monia esiintymisiä Habsburgien monarkian alaisuudessa olleiden alueiden paikallisteattereissa ennen paluutaan Wieniin vuonna 1893. Niese esiintyi vuosina 1893–1899 Raimundtheaterissa. Arvostelijat vertasivat häntä Wienin maineikkaimpiin näyttelijöihin kuuluneisiin Therese Kronesiin, Josefine Gallmeyeriin ja Marie Geistingeriin. Vuonna 1898 Niese esiintyi Berliinissä. Hän meni vuonna 1899 naimisiin näyttelijä, teatterinjohtaja Josef Jarnon kanssa. Pariskunnalle syntyi vuonna 1901 tytär Hansi Jarno, josta tuli vanhempiensa tavoin näyttelijä.
Niese esiintyi 1900-luvulla miehensä johtamassa Theater in der Josefstadtissa ja muissa Wienin suurissa teattereissa. Hän esiintyi monissa aikansa uusissa opereteissa, joihin kuului Die Försterchristl (1907). Lisäksi hän esiintyi muun muassa Gerhart Hauptmannin näytelmien pääosissa. Niese teki fonografiäänityksiä ja esiintyi useissa mykkäelokuvissa. Hän menetti miehensä vuonna 1932 ja tyttärensä vuonna 1933. Hän itse kuoli sydämen vajaatoimintaan vuonna 1934. Niese on haudattu kunniahautaan Wienin Zentralfriedhofiin. Volkstheater Wienissä paljastettiin hänen kunniakseen rakennettu monumentti vuonna 1952.
Mersinin maakunta

Mersinin maakunta on yksi Turkin 81 maakunnasta. Se sijaitsee eteläisessä Turkissa Välimeren rannalla. Maakunnan pääkaupunki on Mersin. Vuoden 2015 lopussa arvioitu väkiluku oli 1,7 miljoonaa.
Mersin on jaettu 13 piirikuntaan, joista neljä (alla vahvistettuina) muodostavat Mersinin taajaman.
Akdeniz
Mezitli
Toroslar
Yenişehir
Anamur
Aydıncık
Bozyazı
Çamlıyayla
Erdemli
Gülnar
Mut
Silifke
Tarsos
Aiheesta muualla

Kuvia tai muita tiedostoja aiheesta Mersinin maakunta Wikimedia Commonsissa
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
Hannu Leidén

Hannu Leidén on Havana Black -yhtyeen laulaja ja lauluntekijä. Hän on myös osakkaana Suomenlinnassa toimivassa SeaWolf Studiossa ja tuottaa muiden yhtyeiden levyjä.
Aiheesta muualla

https://www.facebook.com/seawolfstudios
Riffi
Havana Black ei haikaile Hollywoodiin (Arkistoitu – Internet Archive) 2013
Masud Barzani

| Masud Barzani> مسعوود بارزانی |
| --- | --- |

Irakin Kurdistanin presidentti
 2005 – 2017  
Irakin hallintoneuvoston puheenjohtaja
 1. huhtikuuta 2004–30. huhtikuuta 2004  
Edeltäjä:  Muhammad Bahr al-Ulum
Seuraaja:  Ezzedine Salim
Henkilötiedot
Syntynyt: 16. elokuuta 1946 (ikä 78) Mahabad, Iran
Kansalaisuus:   Irak
Lapset:  8
Tiedot
Puolue:  Kurdistanin demokraattinen puolue
Uskonto:  sunnalaisuus
Etnisyys:  kurdi
Masud Barzani (Kurdiksi: مەسعوود بارزانی eli Mesûd Barzanî, s. 6. elokuuta 1946, Mahabad, Iran) on kurdipoliitikko, joka toimi vuosien 2005 ja 2017 välillä lähtien Irakin Kurdistanin presidenttinä. Hän edustaa Kurdistanin demokraattista puoluetta (KDP), jota hän on johtanut vuodesta 1979 lähtien.
Hän seurasi tehtävässä isäänsä, kansallismielistä kurdijohtajaa Mustafa Barzania KDP:n johtajana. Hänen läheinen yhteistyökumppani oli KDP:n ulkosuhteista paljolti vastannut veljensä Idris Barzani aina tämän kuolemaan asti vuonna 1987. Barzani ja muut kurdijohtajat asettuivat taistelemaan Bagdadia vastaan Irakin-Iranin sodassa. Tuona aikana suurin osa kurdijohdosta eli maanpaossa Iranissa.
Kritiikki

Barzanin suvun jäsenet omistavat väitetysti suuren määrän Irakin Kurdistanissa toimivia yrityksiä jopa miljardien dollarien omaisuuden arvosta. Todisteita Masud Barzanin omista omistuksista ei kuitenkaan ole. Vaikka kurdilähteet ja kansainväliset tarkkailijat, kuten Michael Rubin, ovat esittäneet useita korruptiosyytöksiä KDP:n Barzaneja ja PUK:in Talabaneja kohtaan, on Masud Barzani kiistänyt omaavansa mitään yhteyksiä liikeyrityksiin..
Huono taloudellinen läpinäkyvyys sekä aiheuttaa väitteitä korruptiosta että estää löytämästä todisteita siitä. Heinäkuussa 2010 oppositiolehti Razhnama syytti Barzanin johtaman KDP:n hyötyvän suuria summia laittomasta öljyn salakuljetuksesta.
Toukokuussa 2010 murhattiin Barzanin sukua kritisoinut toimittaja Sardasht Osman. Lokakuussa 2005 Itävallan kansalaisuuden omannut kurdioikeusoppinut Kamal Qadir pidätettiin Irakin Kurdistanissa julkastuaan useita artikkeleita, joissa arvosteli Barzanin hallitusta ja perhettä. Hänen tuomittiin 30 vuodeksi vankeuteen kunnianloukkauksesta. Hänet vapautettiin huhtikuussa 2006 Amnesty Internationalin, Toimittajat ilman rajoja -järjestön ja Itävallan hallituksen asettaman kansainvälisen painostuksen jälkeen.
Nuori Masud Barzani yhdessä Irakin pääministerin Abdulkarim Qasimin kanssa
Presidentti George W. Bush ja Masud Barzani Valkoisessa talossa toimittajien haastateltavana tiistaina 25. lokakuuta 2005.
Heino (laulaja)

Heino esiintymässä vuonna 2006.
Heino (oikealta nimeltään Heinz Georg Kramm, s. 13. joulukuuta 1938 Düsseldorf-Oberbilk, Saksa) on suosittu saksalainen iskelmä- ja kansanmusiikkilaulaja. Lempinimi on peräisin hänen sisareltaan, jolle tuotti vaikeuksia sanoa veljensä ristimänimiä. Heinon tunnetuimpia kappaleita ovat esimerkiksi ”Komm’ in meinen Wigwam” ja ”Hit Medley”.
Heinon laulutyyli on helposti tunnistettava, voimakas – englanniksi "booming". Osa laulajan suosiosta perustuu tahattomaan koomisuuteen kitschin tavoin. Tällöinkin Heino on rakastettu taiteilija, vaikkakin ehkä eri lähtökohdista. Katso myös Camp.
Heino on osoittanut leikkimielistä muuntautumiskykyä uusien tuulien vallatessa viihdemarkkinoita. Osoituksena on 1980-luvulla diskomusiikin tyyliin tehtyjä sovituksia aiemmista hittikappaleistaan, ja uusimpana metallimusiikin "haltuunotto" versiomalla muun muassa Rammsteinin lauluja. Musta nahka ja pääkallosymboliikka kuuluvat elimellisesti Heinon uuteen habitukseen. Musiikkityylille ominainen angsti on korvattu artistin hymyilevällä perusluonteella.
Heino sairastaa Basedowin tautia, jonka oireena on ulkonevat silmät. Hän on käyttänyt 1970-luvulta lähtien julkisuudessa tummia aurinkolaseja, joista on muodostunut laulajan tavaramerkki. Joissakin konserttitilaisuuksissa on myös yleisölle jaettu Heino-aurinkolaseja.
Heino on mukana Deutschland sucht den Superstar -ohjelman tuomaristossa 12. tuotantokaudella.
Aiheesta muualla

Wikimedia Commonsissa on kuvia tai muita tiedostoja aiheesta .
Heinon viralliset kotisivut (saksaksi)
Heinojugend, eräs faniryhmä
Hannu Lehtonen (professori)

Hannu Väinö Tapani Lehtonen (1. heinäkuuta 1950 Helsinki – 18. maaliskuuta 2022 Helsinki) oli Helsingin yliopiston kalataloustieteen professori.
Hannu Lehtosen isä oli biologi ja lintutieteilijä Leo Lehtonen, joten poikakin kiinnostui luonnosta jo lapsena ja ensimmäisen kalansa hän onki kolmivuotiaana. Hannu Lehtonen valmistui filosofian kandidaatiksi Helsingin yliopistosta 1973 pääaineenaan eläintiede. Lisensiaatiksi hän valmistui 1977 ja väitteli Helsingin yliopistossa filosofian tohtoriksi 1981 Suomen rannikoiden siikakalojen biologiasta ja kannanarvioinnista.
Työuransa Lehtonen aloitti 1972 kalataloustutkijana Helsingin kaupungin vesiensuojelulaboratoriossa. Sieltä hän siirtyi Riista- ja kalatalouden tutkimuslaitokseen tutkijaksi vuosiksi 1973–1983 ja erikoistutkijaksi vuosiksi 1983–1995. Lehtonen vastasi erityisesti rannikon kalakantojen tutkimisesta perehtyen etenkin kalastuksen ja ympäristötekijöiden vaikutuksiin. Helsingin yliopiston kalataloustieteen dosenttina Lehtonen oli 1983–1995 ja kalataloustieteen professorina hän toimi 1995–2018. Hän ohjasi kymmenittäin opinnäytetöitä ja toimi usein vastaväittäjänä niin Suomessa kuin ulkomaisissa yliopistoissa.
Sivutoimenaan Lehtonen oli jäsenenä useissa suomalaisissa ja ulkomaisissa kalatalousalan työryhmissä sekä muun muassa Suomen Vapaa-ajankalastajien Keskusjärjestön puheenjohtajana 2000–2006. Hän osallistui myös tieteellisten sarjojen toimitustyöhön toimien Finnish Fisheries Researchin vastaavana toimittajana 1979–1995 ja Boreal Environmental Researchin vastaavana toimittajana 1996–1997. Lehtonen loi noin 270 tieteellistä kirjoitusta ja noin 600 muuta kalataloutta käsittelevää kirjoitusta.
Julkaisuja

Lehtonen, Hannu: Biology and stock assessments of Coregonids by the Baltic coast of Finland.  (Väitöskirja)  Helsinki:  H. Lehtonen, 1981.
Lehtonen, Hannu: Kalannimistö : suomi, latina, ruotsi, norja, englanti, saksa ja ranska.  Helsinki:  Riista- ja kalatalouden tutkimuslaitos, 1990.
Lehtonen, Hannu: Iso kalakirja : ahvenesta vimpaan.  Helsinki:  WSOY, 2003.  ISBN 951-0-28134-4.
Lehtonen, Hannu: Suomalainen kalaopas.  Helsinki:  WSOY, 2006.  ISBN 951-0-31578-8.
Lehtonen, Hannu et al.: Kalavesillä 1.  Helsinki:  WSOY, 2006.  ISBN 951-0-31741-1.
Lehtonen, Hannu et al.: Kalavesillä 2.  Helsinki:  WSOY, 2007.  ISBN 978-951-0-31742-6.
Metra (paikallisliikenneyhtiö)

Metran veturi vetää junaa pois Union Stationilta Chicagossa.
Metra on Illinois Regional Transportation Authorityn paikallisliikennettä hoitava yhtiö. Se palvelee Chicagoa ja sen metropolia 241 aseman ja 11 ratalinjan verkostollaan. 21. vuosisadalla Metra on ollut toiseksi vilkkain lähiliikenteen rautatiejärjestelmä Yhdysvalloissa matkustajien matkojen keskimäärällä mitattuna. Keskimäärin vuotuiseen 1,6 prosentin matkustajamäärän kasvuun yltänyt Metra kuljetti 82,7 miljoonaa matkustajaa vuonna 2011.
Aiheesta muualla

Kuvia tai muita tiedostoja aiheesta Metra (paikallisliikenneyhtiö) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Metra
Käännös suomeksi
Metallinkylä

| Metallinkylä |
| --- | --- |
 Kupariteollisuuspuisto ilmakuvassa.
Kaupunki:  Pori
Suuralue:  Itäinen Maa-Pori
Kaupunginosa nro:  45
Väkiluku:  192 (2013)
Postinumero(t):  28330
Metallinkylä (ruots. Metallbyn) on Porin 45. kaupunginosa. Sen naapurikaupunginosia ovat etelässä Harmaalinna, lännessä Mikkola ja Sampola, pohjoisessa Vanhakoivisto ja Väinölä sekä idässä Koivistonluoto ja Ulvilan Saarenluoto.
Metallinkylä kuuluu Väinölän koulupiiriin, ja sen postinumero on 28330. Sen teitä ovat Mastojentie, Radioasemantie ja Kuparitie. Metallinkylän eteläosassa sijaitsee Kupariteollisuuspuisto, jossa toimivat ennen Outokummun Porin tehtaat, ja nykyään Mitsubishin omistama Luvata Pori Oy, Outotec, Cupori, Boliden, Turun Kovakromi, Upcast ja Aurubis.
Aiheesta muualla

Metallinkylä Pori-tiedossa (poritieto.com)
Porin kaupunginosat
1. Linna | 2. Teljä | 3. Malminpää | 4. Karhunpää | 5. Itätulli | 6. Päärnäinen | 7. Aittaluoto | 8. Isosanta | 9. Riihiketo | 10. Tiilinummi | 11. Tiilimäki | 12. Uusikoivisto | 13. Kuninkaanhaka | 14. Herralahti | 15. Tupala | 16. Koivula | 17. Kalaholma | 18. Isojoenranta | 19. Sunniemenranta | 20. Koivistonluoto | 21. Karjaranta | 22. Käppärä | 23. Musa | 24. Tikkula | 25. Vähärauma | 26. Liinaharja | 27. Liikastenmäki | 28. Tuorsniemi | 29. Pietniemi | 30. Ulasoori | 31. Leppäkorpi | 32. Isomäki | 33. Tiiliruukki | 34. Kyläsaari | 35. Uusiniitty | 36. Pihlava | 37. Rieskala | 38. Metsämaa | 39. Enäjärvi | 40. Harmaalinna | 41. Kartano | 42. Impola | 43. Vanhakoivisto | 44. Väinölä | 45. Metallinkylä | 46. Mikkola | 47. Sampola | 48. Paratiisinmäki | 49. Luotsinmäki | 50. Murtosenmutka | 51. Ruosniemi | 52. Toejoki | 53. Pormestarinluoto | 54. Hyvelänviiki | 55. Lotskeri | 56. Hyvelä | 57. Kirjurinluoto | 58. Hanhiluoto | 59. Hevosluoto | 60. Yyteri | 61. Kaanaa | 62. Uniluoto | 63. Karhuluoto | 64. Herrainpäivät | 65. Mäntyluoto | 66. Kirrinsanta | 67. Kaanaankorpi | 68. Huvilaranta | 69. Viikinäinen | 70. Raatimiehenluoto | 71. Reposaari | 72. Parkkiluoto | 73. Tahkoluoto | 74. Isokatava | 75. Vähäkatava | 76. Tyltty | 77. Lukkarinsanta | 78. Tuulikylä | 79. Paarnoori | 80. Honkaluoto | 81. Finpyy | 82. Lahdenmaa | 83. Hakalanvainio | 84. Länsimetsä | 85. Mäntylä | 86. Palstakallio | 87. Lehtola | 88. Kotometsä | 89. Klasipruuki | 90. Perko | 91. Susikoski | 92. Salaplakkari
Meille tulee vauva

| Meille tulee vauva |
| --- | --- |
Tyyli:  perhe, komedia
Pääosissa:  Rinna Paatso Liisa Paatso Matti Ruohola
Alkuperämaa:   Suomi
Verkko:   Yle TV1
Esitetty:   syyskuu 1977 –
Tuotantokausia:  1
Ikäraja:  
Tuotanto
Ohjaaja(t):  Leena Paavonen
Käsikirjoittaja(t):  Henri Kapulainen
Säveltäjä(t):  Olli Ahvenlahti
Leikkaaja(t):  Kaija Ahopelto
Lavastaja(t):  Kaarina Meller
Kuvaaja(t):  Kari Dahlberg Erkki Kaltio
Aiheesta muualla
IMDb 
Meille tulee vauva on Leena Paavosen ohjaama televisiosarja vuodelta 1977. Tv-sarja kertoo perheestä, jossa odotetaan vauvan syntymistä. Perheeseen kuuluvat alakouluikäinen Maarit, äiti ja isä. Perhe on läheisissä väleissä Maaritin isovanhempien kanssa.
Sarjan juoni

Maaritin perheessä odotetaan vauvaa. Maarit toivoo vauvasta poikaa, joka kasvettuaan isoksi puolustaisi häntä. Maarittia kiinnostaa vauva kovasti, ja vanhemmat valistavat häntä kertomalla muun muassa kohdusta, äitiyslomasta ja Maaritin omasta vauva-ajasta.
Ajan mittaa isä tuo kotiin äitiyspakkauksen, ja hän hakee ullakolta Maaritin kanssa hänen vanhoja vauvanvaatteita, leluja ja muita tarpeellisia tavaroita.
Maarit pettyy, sillä hän ei pääse mukaan synnytyslaitokselle, ei edes tervehtimään äitiä sinne. Isä kertoo, ettei alle 12-vuotiasta päästetä synnytyslaitoksille tarttuvien tautien vuoksi. Pettymystä lisää se, ettei Maarit saakaan pikkuveljeä, vaan siskon. Maarit tulee mustasukkaiseksi, sillä hänestä tuntuu että vanhempien kaikki aika kuluu vauvan hoitamiseen. Maaritilta ei onnistu edes nukkuminen, sillä vauva valvottaa.
Maarit on jo aikeissa karata kotoa, mutta hänen vaarinsa estää sen. Loppujen lopuksi Maarit huomaa vauvassa hyviäkin puolia, ja vakuuttuu siitä että vauva pitää hänestä.
Rooleissa

| 0 | 1 | 2 |
| --- | --- | --- |
|  Rinna Paatso  | … |  Maarit   |
|  Liisa Paatso  | … |  Äiti   |
|  Matti Ruohola  | … |  Isä   |
|  Topi Laaksonen  | … |  Vaari   |
|  Lempi Miettinen  | … |  Mummo   |
|  Anna Paavonen  | … |  Piia, Maaritin ystävä   |
Muuta

Sarjaa ei ole julkaistu VHS-kasetteina eikä DVD:inä. Pätkiä sarjasta voi katsoa Ylen Elävästä arkistosta.
Heimdall (täsmennyssivu)

Heimdall voi tarkoittaa:
Heimdall, skandinaavisen mytologian henkilö
Heimdall, sarjakuvahahmo
Heimdall, videopeli
Heimdall, kraateri Kallistossa
S/S Heimdall, höyrylaiva S/S Coccolitan alkuperäinen nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heimdall”, voi hakea sivunnimihaulla, laajalla sivunnimihaulla tai tekstihaulla.
Henry Hanikka

| Henry Hanikka |
| --- | --- |
 Henry Hanikka Rytmi-baarissa tammikuussa 2024.
Henkilötiedot
Syntynyt: 2. lokakuuta 1964 (ikä 60) Tampere
Ammatti:  näyttelijä teatteriohjaaja
Aiheesta muualla
IMDb 
Elonet
Henry Hanikka (s. 2. lokakuuta 1964 Tampere) on suomalainen näyttelijä.
Hän opiskeli Tampereen yliopiston näyttelijäntyön laitoksen vuosikurssilla 1987–1991. 1990-luvulla Hanikka työskenteli Kuopion kaupunginteatterissa, jossa hän oli mukana yli 50 tuotannossa. Muutettuaan Helsinkiin 2000-luvulla, Hanikka on näytellyt useissa KokoTeatterin esityksissä sekä ohjannut teatterin näytelmät Narsisti ja SupersankariTAR.
Hanikan tunnetuimpia teatterirooleja ovat Rokka Kristian Smedsin Kansallisteatteriin ohjaamassa Tuntemattomassa sotilaassa (2007) sekä Sonni Samppalinnan kesäteatterin musikaalissa Housut pois (2012).
Hanikan tekemistä rooleista televisiosarjoissa kiitetyimpiä ovat olleet Kai Leea Klemolan ohjaamassa draamasarjassa Myrskyn jälkeen (2017) sekä Risto-Matias Rusinpään rooli sarjassa Koskinen (2023).
Hanikan isä on kenialainen ja äiti suomalainen. Hän on Suomen ensimmäinen tummaihoinen ammattinäyttelijä.
Rooleja elokuvissa ja TV-sarjoissa

| Vuosi | Elokuva / sarja | Rooli |
| --- | --- | --- |
| 1990 | Hyväntekijä | Jim |
| 1991 | Romanssi oboelle ja kolmelle hullulle kitaralle | tummaihoinen mies |
| 1994 | Olavin taivaallinen oppitunti | Pete |
| 2002 | Rumble | Sami |
| 2009 | Tuntematon sotilas, Tv-versio Kansallisteatterin lavalta | Rokka |
| 2010 | Jos rakastat | Toni vanhana |
| 2015 | Ollaan vapaita | lääkäri |
| 2017 | Myrskyn jälkeen | Kai |
| 2020 | Ensilumi | nihkeä naapuri |
| 2020 | Paras vuosi ikinä | Mika |
| 2022 | True Story Suomi | nilkki |
| 2023 | Pohjoisen tähti | Stefan Diedrich |
| 2023 | Koskinen | Risto-Matias Rusinpää |
Hagikaze

| Hagikaze / 萩風 |
| --- | --- |
 Hagikaze

Aluksen vaiheet
Rakentaja:  Fujinagata
Kölinlasku:  1939
Laskettu vesille:  18. kesäkuuta 1940
Palveluskäyttöön:  31. maaliskuuta 1941
Poistui palveluskäytöstä:  upotettu 7. elokuuta 1943
Tekniset tiedot
Uppouma:  2 065 t (standardi) 2 529 t (kuormattu)
Pituus:  118,5 m (kokonaispituus) 116,2 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 solmua
Miehistöä:  240
Aseistus
Aseistus:  6 × 127 mm/50 type 3 kaksiputkisissa tyypin C torneissa 28 × 25 mm ilmatorjuntatykkiä 4 × 13 mm ilmatorjuntatykkiä 8 × 24" torpedoputkea 36 × syvyyspommia
Hagikaze (jap. 萩風, hagikaze) oli keisarillisen Japanin laivaston Kagerō-luokan hävittäjä toisessa maailmansodassa.
Valmistus

Alus tilattiin Fujinagatalta, missä köli laskettiin 1939. Alus laskettiin vesille 18. kesäkuuta 1940 ja otettiin palvelukseen 31. maaliskuuta 1941.
Palvelus

Tyynenmeren sodan alkaessa alus muodosti Arashin, Maikazen ja Nowakin kanssa 4. hävittäjäviirikön, joka myöhemmin liitettiin 3. hävittäjälaivueeseen. Viirikkö osallistui heinäkuussa 1942 17. hävittäjäviirikön kanssa Midwayn taisteluun muodostaen osaston hävittäjäsuojauksen.
Hagikaze ja Arashi kuljettivat 6. elokuuta vastaisena yönä tarvikkeita Bougainvillestä Kolombangaraan. Ne kohtasivat Yhdysvaltain laivaston 12. ja 15. hävittäjäviiriköt Vellan lahden taistelussa, jossa kumpikin alus upposi.
Aiheesta muualla

CombinedFleet.com: Kagerō-luokan hävittäjät (englanniksi)
CombinedFleet.com: Hagikazen historia (englanniksi)
Kagerō-luokan hävittäjä
Hayami Kishimoto

| Hayami Kishimoto> 岸本早未.Henkilötiedot |
| --- | --- |
Syntynyt: 25. kesäkuuta 1987 (ikä 37)  Kyoto, Japani
Ammatti:  laulaja, muusikko
Muusikko
Laulukielet:  Japani
Aktiivisena:  2003–2008 
Tyylilajit:  J-pop, R&B
Soittimet:  laulu
Levy-yhtiöt:  Giza Studio
Aiheesta muualla
www.hayami-kishimoto.com
  [ Muokkaa Wikidatassa ] [ ohje ]  
Hayami Kishimoto (jap. 岸本早未) (s. 25. kesäkuuta 1987 Kyoto) on uransa päättänyt naispuolinen japanilainen viihdemusiikin laulaja. Hän on muun muassa laulanut Detective Academy Q:n alkukappaleen jaksoissa 1–21 ja päätöskappaleen jaksoissa 22–45.
Diskografia > Singlet

MeiQ!?-Meikyū-MAKE YOU- (迷Q!?-迷宮-MAKE YOU-, MeiQ!?-Meikyū-MAKE YOU-) (June 25, 2003) #15, 21,000 myytyä kappaletta
Aisuru Kimi ga Soba ni Ireba (愛する君が傍にいれば, Aisuru Kimi ga Soba ni Ireba) (August 6, 2003) #37, 8,230 myytyä kappaletta
Mienai Story (みえないストーリー, Mienai Story) (November 19, 2003) #59, 4,617 myytyä kappaletta
Kaze ni Mukai Aruku you ni (風に向かい歩くように, Kaze ni Mukai Aruku you ni) (February 11, 2004) #50, 3,945 myytyä kappaletta
Suteki na Yume Miyou ne (素敵な夢みようね, Suteki na Yume Miyou ne) (June 23, 2004) #47, 3,572 myytyä kappaletta
Dessert Days (October 6, 2004) #36, 4,368 myytyä kappaletta
Yume Real (ユメリアル, Yume Real) (November 3, 2004) #49, 4,008 myytyä kappaletta
JUMP!NG↑GO☆LET'S GO⇒ (July 13, 2005) #47, 2,999 myytyä kappaletta
PEACH:LIME//SHAKE (July 19, 2006) #64
Go! My Heaven (October 18, 2006) #50
See you Darling (February 28, 2007) #84
Diskografia > Albumit

Meikyū (迷宮, Maze) (September 10, 2003) #16
JUICY (November 24, 2004) #35
Diskografia > Albumit > Mini-albumit

LOVE DROPS (September 20, 2006) #47
Aiheesta muualla

Hayami Kishimoto official site (Arkistoitu – Internet Archive)
McLaren Automotive

| McLaren Automotive |
| --- | --- |

Perustettu:  2. joulukuuta 1985[lähde? ]
Perustaja:  Ron Dennis
Avainhenkilöt:  Mike Flewitt (CEO) Robert Melville (pääsuunnittelija)
Kotipaikka:   Woking, Surrey, Yhdistynyt kuningaskunta
Toimiala:  autoteollisuus
Tuotteet:  autot
Omistaja:  McLaren Group
Kotisivu:  cars.mclaren.com
Infobox OKVirheellinen NIMI-arvo: 
McLaren Automotive (aiemmin McLaren Cars) on brittiläinen yritys, jonka Ron Dennis perusti vuonna 1990 kehittämään ja valmistamaan Formula 1 -kilpa-autoihin perustuvia katuautoja. McLaren Automotive on fuusioituma aiemmista yhtiöistä McLaren Cars ja McLaren Composites (komposiittirakenteiden suunnittelua ja tuotantoa). Yhtiö toimii läheisessä yhteistyössä kuuluisan Team McLaren -F1-kilpatallin kanssa ja on osa laajempaa McLaren Group -yritysryhmää. Yhtiön tunnetuin tuote on 1990-luvun superauto McLaren F1.
Vanhoja malleja > McLaren F1

Yrityksen ensimmäinen tuote oli McLaren F1 -urheiluauto, tai ns. superauto, joka vuonna 1992 tuotannon alkuvaiheessa maksoi noin 640 000 silloista Englannin puntaa (noin 1 150 000 Yhdysvaltain dollaria). F1 oli kolmen istuttava Coupé, jossa kuljettaja istui keskellä ja matkustajat kuljettajan molemmin puolin.  Autossa oli BMW:n suunnittelema ja valmistama 6064 kuutiosenttimetrin V12-moottori, joka tuotti 627 hevosvoimaa (461 kW).
Hieman karsittu ja kevyempi, sekä entistä tehokkaampi F1 LM -malli esiteltiin vuonna 1995, jota seurasi luksusmalli GT vuonna 1997.  Kilparatamalli GTR:ää valmistettiin vuodesta 1995 vuoteen 1997.  LM- ja GT-mallit eivät tiettävästi olleet yleisesti myynnissä.
Vanhoja malleja > Mercedes-Benz SLR McLaren

Vuonna 1999 McLaren Cars ja DaimlerChrysler tekivät sopimuksen Mercedes-Benz SLR McLaren -urheiluauton kehittämisestä ja valmistamisesta. DaimlerChrysler myös toimittaa moottorit Mercedes-Benz -nimellä Team McLaren F1-tiimille.
Nykyiset mallit

McLaren 750S
McLaren Senna
McLaren Artura
Aiheesta muualla

McLaren Cars Viralliset kotisivut
A Guide to the F1 (Arkistoitu – Internet Archive)
McLaren F1
Mercedes-Benz SLR McLaren